**УТВЪРДИЛ:**

 **ТАНЯ ХРИСТОВА**

 **КМЕТ НА ОБЩИНА ГАБРОВО**

**П Р О Т О К О Л**

**от проведено заседание на Консултативен съвет по спорта към Община Габрово**

Днес 07.04.2017г., в Ритуалната зала на Община Габрово се проведе среща - „учредително събрание“ между Община Габрово и представители на спортни клубове. На срещата присъстваха:

1. Таня Христова - кмет на Община Габрово;
2. инж. Нела Рачевиц – зам.-кмет „Социално-икономическо развитие“
3. Николай Меразчиев – зам.-кмет „Устройство на територията, инфраструктура и екология“
4. Климент Кунев – зам.-кмет „Финанси и собственост“
5. Николай Пенов – главен експерт в Община Габрово;
6. Тодор Попов – главен юрисконсулт в Община Габрово;
7. Представители на спортни клубове – записани в присъствен списък, неразделна част от настоящия протокол;

Дневният ред на заседанието бе водено от председателя на Консултативния съвет по спорт г-н Иван Господинов, като бе представен на спортните клубове дневния ред на заседанието, а именно:

* 1. Финансов отчет на ОСИ.
	2. Запознаване на СК със спортните терени на Община Габрово.
	3. Обсъждане на Критерии и правила за разпределяне на средствата от общинския бюджет, за дейността на спортните клубове със седалища на територията на община Габрово, във връзка с изготвяне на Наредба за спорт.
	4. Стратегия спорт – избор на работна група.
	5. Други.

Дневният ред на заседанието протече според плануваното.

По т.1., финансов отчет на ОСИ, за днешното заседание беше предварително предоставен на спортните клубове. Становища, предложения и мнения не бяха представени от представителите на спортните клубове в рамките на заседанието.

По т.2., запознаване на СК с терени собственост на Община Габрово г-жа Таня Христова - кмет на Община Габрово, представи спортните обекти:

* Спортни обекти действащи и обслужващи от Общински спортни имоти.
* Спортни обекти подлежащи за отдаване на концесия.
* Терени подходящи за изграждане на нови спортни обекти и площадки в област Габрово.

Презентацията по тази тема, ще бъде публикувана на сайта на Община Габрово в раздел „Спорт“.

По т.3. г-жа Таня Христова запозна представителите на СК, че предстои изготвяне на Наредба за разпределяне на финансовите средства от общинския бюджет, за дейността на спортните клубове със седалища на територията на община Габрово. В тази връзка ще бъде изпратена информация за проекто-наредба до всички спортни клубове и в срок до 30 Април 2017г. ще се приемат предложения и мнения от тяхна страна. Предложенията могат да бъдат представени на хартиен носител или в електронен вариант на n.penov@gabrovo.bg и p.stefanova@gabrovo.bg. , след което ще бъдат обобщени и представени на следващото заседание на Консултативния съвет.

По т.4. Стратегия по спорт – избор на работна група. Представителите на СК взеха единодушно решение точката от дневния ред да бъде преместена за по-нататъшни заседания на Консултативния съвет, тъй като нямат готовност за избор на работна група.

По т.5. Други – постъпиха два въпроса:

* от г-н Красимир Гутев – представител на ЛК„Тот атлет“ предложи да се потърси партньорство с Технически университет – Габрово за използване на техните спортни площадки, които да послужат за използването им от различните спортни клубове за подготовка на учебно-тренировъчния процес.
* от г-н Димитър Колев – представител на СК „Шампиони“ – отправи запитване към г-жа Таня Христова за партньорство на спортния клуб с Община Габрово за използване на общински терен и изграждане на нова ски писта на в местността „Узана“. На отправено запитване арх. Николай Меразчиев и г-жа Нела Рачевиц изразиха готовност за проучване на нормативна рамка и помолиха СК да входира писмено своето желание.

С приключване на въпросите по дневния ред на Консултативен съвет по въпросите на спорта, бе изчерпан предмета на срещата, с оглед на което г-жа Христова благодари на присъстващите за присъствието, за отговорното отношение и си пожелаха ползотворно сътрудничество в бъдеще. С което и срещата приключи.